На основу члана 116.. став 1., 2. 5., 9. и 13. , члана 117. став 3. и 5. Закона о основама система образовања и васпитања („Службени гласник РС“ број 88/2017 и 27/2018 – др закони), члана 32. Закона о локалној самоуправи („Службени гласник РС“ број 129/2007 и 83/2014 – др.закон, 101/2016-др. закон и 47/2018), члана 41. и 138. Статута Општине Владичин Хан („Службени гласник Пчињског округа“ број 21/2008 и 8/2009 и „Службени гласник Града Врања“, број 11/2013, 5/2017и 14/2017) и члана 128. Пословника Скупштине општине Владичин Хан („Службени гласник Града Врања“, број 12/2014-пречишћен текст и 22/2015, 43/2016, 17/2017 и 11/2018), Скупштина општине Владичин Хан на седници одржаној дана 16.12.2018. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ОСНОВНЕ ШКОЛЕ**

**„ ВОЈВОДА РАДОМИР ПУТНИК“ У ЏЕПУ**

**I**

У Решењу о именовању чланова Школског одбора Основне школе „Војвода Радомир Путник“ у Џепу, („Службени гласник Града Врања“, број 19/2018), врши се измена у тачки 1. из реда запослених, подтачка 3., тако што:

**Разрешава се дужности члана Школског одбора**

Стојановић Зоран из Лесковца, ул. Николе Скобљића бр. 151, професор музичке културе

**Именује се за члана Школског одбора**

* Ђорђевић Марија из Владичиног Хана, с. Кржинце, професор енглеског језика и књижевности

**II**

Мандат новоименованом члану Школског одбора траје до истека мандата Школског одбора именованог Решењем о именовању чланова Школског одбора Основне Школе „Војвода Радомир Путник“ у Џепу, („Службени гласник Града Врања“, број 19/2018).

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење овог Решења садржан је у одредбама члана 116.. став 1., 2. 5., 9. и 13. , члана 117. став 3. и 5. Закона о основама система образовања и васпитања („Службени гласник РС“ број 88/2017 и 27/2018 – др закони), члана 32. Закона о локалној самоуправи („Службени гласник РС“ број 129/2007 и 83/2014 – др.закон, 101/2016-др. закон и 47/2018), члана 41. и 138. Статута Општине Владичин Хан („Службени гласник Пчињског округа“ број 21/2008 и 8/2009 и „Службени гласник Града Врања“, број 11/2013, 5/2017и 14/2017) и члана 128. Пословника Скупштине општине Владичин Хан („Службени гласник Града Врања“, број 12/2014-пречишћен текст и 22/2015, 43/2016, 17/2017 и 11/2018).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3 наведеног закона предвиђени су случајеви када ће скупштина јединице локалне самоуправе разрешити, пре истека мандата, поједине чланове, укључујући и председника или орган управљања установе.

Чланом 117. став 5. наведеног закона прописано је да изборни период новоименованог појединог члана органа управљања траје до истека мандата органа управљања.

На основу предлога овлашћеног предлагача, из реда запослених, разрешава се дужности Стојановић Зоран из Лесковца, професор музичке културе, јер више не испуњава услове из члана 116. став 9. Закона, пошто је именован за помоћника директора школе, а именује се за члана Школског одбора Ђорђевић Марија из с. Кржинце, професор енглеског језика и књижевности

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-175/14/18-I**

**ПРЕДСЕДНИЦА,**

**Данијела Поповић**